

**Referat fra møte tirsdag 03.05.22 Hønefoss menighetsråd**

Til stede: Stine Kiil Saga (sak 38/22- 42/22 + 51/22), Guro Hellgren, Trygve Westheim, Terje Barman, Roar Olsen, Egil Håvard Lindsjørn, Torunn Bjerkerud, Bjørn Eskil Johansen, Tove-Marthe S. Nyhuus.
Forfall: Tor Magnus Amble.

**Åpning v/Guro**

**Saker:**

**38/22 Godkjenning av innkalling og saksliste**Godkjent.

**39/22 Godkjenning av referat fra møtet 30.03**

Referatet bekreftes godkjent.

**40/22 Forandringshuset.**

Maria Saxegaard orienterte om planer og arbeidet som pågår i Ringerike.

Hun vil komme innom på flere møter og holde oss oppdatert om prosessen.

**Vedtak**: MR setter pris på det arbeidet som er gjort og ser fram til rapporten fra forprosjektet er klar.

**41/22 Konfirmasjonstiden kommende skoleår og evt. ny, fast ordning.**

Maria og Stine presenterte sine tanker om konfirmasjons-året 2022/2023, samt noen tanker om videre organisering. Kanskje vi på sikt flytter konfirmasjonen til høsten?

2022/2023: høstsemesteret kobles opp mot mat og messe august, sept., okt. dele kullet i 3, kick-off helg 11.-13. november, med pres.gudstj. søndagen + en samling til før jul.

Partallsuker våren, forslag til å dele konfirmantene i små grupper, ha de over tre samlinger før vinterferien (a 1,5 timer) i familier knyttet menigheten. La de få oppleve og snakke om tro med menighetsfolk, de vil oppleve at de kjenner noen i kirka.
Alle frivillige vil få en mal på hvordan vi ønsker de skal være. Trenger ca. 10 vertsfamilier.

8.mars-samling, Fasteaksjon, april – påskesamling, mulig leir i pinsehelgen.
Konfirmasjoner 13. og 14. mai 2023.

Det må undersøkes om muligheter for vertsfamilier. Ta med i kunngjøringer.

**Vedtak**: MR stiller seg positive til foreslåtte endringer i konfirmasjonsopplegget og ber staben arbeide videre med planene.

**42/22 Oppsummering fra kurset 20.04**

Orientering fra stiftsdirektøren. Om samspillet MR, FR og ansatte. Om regnskap, moms mm.

Forslag om egen håndbok for MR i Ringerike prosti.

**Vedtak**: Tatt til orientering.

**43/22 Åpen kirke i sommer?**

Det er kommet løfte om noe midler fra næringslivet. Guro har søkt om tildeling av utlyste midler fra Kirkerådet. MR har lov til å lønne ungdom opp til kr 10.000 pr pers. Forslag om å ha kirken åpen fra kl. 15-17, helst alle dager i uka. Dette vil kreve en innsats i form av rekruttering, opplæring og administrasjon.

Kan vi ha ungdom under 18 år her med ansvar for låsing/brann o.l.? Bakvakter?

**Vedtak:** MR gir AU mandat til å igangsette dersom det skulle bli aktuelt. Vi avventer avgjørelse vedrørende søknad om ressurser.

**44/22 Henvendelse fra VAKE, Kirkelig ressurssenter mot seksuelle overgrep, samt rutiner ang overgrep**

**Vedtak**: MR ber staben om å utarbeide/oppdatere regler for leir og ha en liste/håndbok for første-håndtering av saker som dukker opp.

**45/22 Orienteringssaker**

* Tilrettelegging, ny sokneprest. Orientering
* Flyktninger fra Ukraina. Ungdomsdiakon Anne-Marthe og diakon-medarbeider Kristin gir MR beskjed dersom de har behov for noen form for bidrag.
* Fasteaksjonen. Roar informerte. En økning på 58,21 % fra forrige år. Lite oppmøte med frivillige, samt lite konfirmant-kull gjorde at ikke alle roder ble dekket. Mange foreldre stilte opp. Håper på større «opplæring» av konfirmanter neste år.
* Fellesrådet.
* Familien Mohamadi på besøk 7.-9.mai.
* Fra Frivillighetsutvalget: sommerfesten 19.06 samt rekrutterings-samling i august
* Bestilling av Hermon for ny menighetstur
* Rapport fra menighetspedagogen

**Vedtak:** Tatt til orientering.

**46/22 Henvendelse fra Kirkeakademiet om å oppbevare arkivet deres**

**Vedtak:** MR ber Kirkeakademiet henvende seg til kirkevergen.

**47/22 Rammer for samarbeid, f.eks. ved veldedighetskonsert i Hønefoss kirke**

Det hender vi får henvendelser om samarbeid ved konserter i Hønefoss kirke, hvor det samles inn penger til deres/utenforstående organisasjoner.

**Vedtak:** MR ønsker ikke en felles «regel» for slike arrangement, men løser sakene individuelt etter hvert som det skulle bli aktuelt.

**48/22 Fordeling av kirkevert/klokker/kirkekaffe for sommeren
Vedtak:** MR velger å ta vekk kirkekaffe-arbeidet i sommer.

**49/22 Innspill fra kirkevergen angående prosjektor i underetasjen samt hoveddørene**

Det har vært snakket om mulighet for prosjektor og skjerm i salen i underetasjen. AU forslår at vi først sjekker ut mulighetene for å bruke smartboard som er lagret i Kirkestua.

Når det gjelder hoved-dørene, finnes det ingen innlysende løsninger på problemene.
**Vedtak:** Tatt til orientering.

**50/22 Strategi og planer, særlig kommende skoleår**

På samlingen 20.02 ble vi minnet på at MR særlig styrer gjennom planer og strategier. Vi har planer for trosopplæring, diakoni og gudstjenester, men ikke for kirkemusikk (selv om årsrapporten egentlig avspeiler kirkemusikken). Videre har vi en tid med fortsatt underbemanning på preste-siden og med diakonen i permisjon. Hva har vi da av muligheter? I tillegg til møtene i rådet, er vi alle med i diverse: **aktiviteter**: søndag: alle, onsdag: Guro, torsdag: Trygve og Egil Håvard (litt Guro). **Utvalg**: Praktisk Egil Håvard, Gudstjeneste: Trygve, Torunn, Roar, diakonistrategi: Terje og Guro, KN-kontakt: Roar. Grønn menighet: Guro, Frivillighet: Guro

Tor Magnus er særlig opptatt av bemanning på Kirketorsdag og betjening av Heradsbygda hvor det ikke er noe fellesrom til konserter, gudstjenester etc.

Vi drøfter dette litt og tar det opp igjen på neste møte.

**Vedtak: Utsettes til neste MR-møte.**

**51/22 Møteplan for høsten:
Vedtak**: Tirsdag 6.september, tirsdag 18.oktober, onsdag 23. november.

**52/22 Eventuelt**

**52/22-1:** SIAN kommer til Hønefoss
Prosten har fått henvendelse om det kan arrangeres konsert i Hønefoss kirke, som en «mot-reaksjon».
**Vedtak:** MR stiller seg positive til et slikt arrangement, men med restriksjoner. Guro informerer prosten.

**52/22-2:** Fossepride, lørdag 11.juni 2022.

**Vedtak:** De som ønsker å bidra til dette arrangementet kan melde seg til Anne-Marthe.
MR ønsker ikke å bidra som «menighet».

**Neste MR-møte: tirsdag 7. juni kl. 18.30.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Referent: Tove-Marthe